Frank levó o diario a la historiadora Anne Romein, qui intentó publicar-lo, sin exito. Dimpués le lo pasó a o suyo esposo Jan Romein, qui escribió un articlo sobre o libro con o titol de «Kinderstem» («A voz d'una nina») en o periodico Het Parool o 3 d'abril de 1946. Escribió que o diario «pausadament expresau en a voz d'una nina, amuestra totz os odios d'o fascismo, millor que todas as evidencias d'os chudicios de Núremberg chuntas».​ O suyo articlo atrayió o ficacio d'os editores y o Diario estió publicau en os Países Baixos en 1947 por l'editor Contact, d'Ámsterdam, baixo o titol Het Achterhuis (A casa de dezaga). Estió reimpreso en 1950. En abril de 1955 amaneixió a primera traducción d'o diario en espanyol baixo o titol As cambras de dezaga (traducción de Mª Isabel Iglesias, editorial Garbo, Barcelona).